กทม. 12 ม.ค. – ปอศ. บุกรวบแฮกเกอร์สิงคโปร์ ใช้หนังสือเดินทางปลอมหลบหนีคดีมาอยู่ไทย ตรวจค้นห้องพักคอนโดฯ ย่านห้วยขวาง อยู่กับสาวไทย พบยาเสพติดอีกหลายรายการ  ตำรวจ ปอศ.นำกําลังจับกุมนายอง เจี้ยน เซิ่น ( MR.ONG JIAN ZHEN ) อายุ 32 ปี ชาวสิงคโปร์ ตามหมายจับของศาลจังหวัดสระแก้ว ความผิดฐานใช้หนังสือเดินทางปลอม และ น.ส.อณัญลักษณ์ อายุ 28 ปี พร้อมของกลางยาไอซ์ชนิดเกล็ดสีขาว บรรจุอยู่ในถุงพลาสติกใส 1 ถุง น้ำหนัก 1.5 กรัม ยาเคตามีน 2 ถุง น้ำหนักรวม 1.4 กรัม ยาเสพติดให้โทษประเภท 2 (ยาอิริมินไฟว์) น้ำหนักหนักรวมถุง 0.8 กรัม เครื่องชั่งอิเล็กทรอนิกส์ 1 เครื่อง สมุดบัญชีธนาคาร 3 เล่  พ.ต.อ.ภาดล เผยว่า สืบเนื่องจาก พล.ต.ท.จิรภพ ภูริเดช ผบช.ก. ได้รับการประสานงานจากกองบัญชาการตํารวจสอบสวนกลางประเทศสิงคโปร์ (Criminal Investigation Department , Singapore Police Force) ให้ช่วยติดตามจับกุมนายอง เจี้ยน เซิ่น เนื่องจากก่อเหตุลักลอบเข้าถึงข้อมูลบัญชีผู้ใช้แพลตฟอร์ม ซื้อ ขายสินค้าออนไลน์ในประเทศสิงคโปร์ ทำให้มีผู้เสียหายจํานวนมาก ต่อมาเมื่อวันที่ 26 ตุลาคม 2565 ได้ถูกตำรวจตรวจคนเข้าเมืองจับกุมดำเนินคดีข้อหาใช้หรือมีไว้เพื่อใช้ซึ่งหนังสือเดินทางปลอม และได้ขอประกันปล่อยตัวชั่วคราวเมื่อต้นเดือนธันวาคม แล้วหลบหนีไป  ผกก.5.บก.ปอศ. ระบุจากการสืบสวนทราบว่าผู้ต้องหาได้หลบหนีมาอยู่ที่คอนโดฯ ย่านห้วยขวาง จึงนำกำลังจับกุมทั้งคู่ พร้อมของกลางยาเสพติดดังกล่าว เบื้องต้นแจ้งข้อหาตามหมายจับกับนายอง เจิ้น เซิ่น และข้อหาร่วมกันมียาเสพติดไว้ความครอบครองเพื่อจำหน่ายกับผู้ต้องหาทั้งคู่ นำตัวพร้อมของกลางส่ง สน.สุทธิสาร ดำเนินคดีต่อไป. – สำนักข่าวไทย
แฮกเกอร์สิงคโปร์ นายอง เจี้ยน เซิ่น MR.ONG JIAN ZHEN นายอง เจี้ยน เซิ่น ผู้ต้องหา นายอง เจิ้น เซิ่น
สาวไทย น.ส.อณัญลักษณ์ อายุ 28 ปี